नर्सरी की बच्ची के साथ दुष्कर्म का मामला
विरोध के बाद स्कूल सील, टीसी व ट्यूशन फीस वापस लेने के लिए भटक रहे पेरेंट्स
पुलिस विवेचना में लापरवाही से छात्रा से दुष्कर्म का आरोपी बरी
कोलार के गिरधर परिसर स्थित प्ले स्कूल में नर्सरी में पढ़ने वाली तीन साल की मासूम छात्रा से ज्यादती मामले में बुधवार को जिला शिक्षा अधिकारी ने स्कूल को सील कर दिया। इसके चलते क्राइम ब्रांच पुलिस घटनास्थल का मुआयना नहीं कर सकी। वहीं स्कूल में ज्यादती का मामला सामने आने के बाद से स्टूडेंट्स ने स्कूल आना बंद कर दिया है।
स्कूल के नजदीक रहने वाले सौरभ सिंह कुशवाह (परिवर्तित नाम) ने बताया कि उनका तीन साल का बेटा भी अनुतोष के स्कूल में पढ़ता है। बेटे के एडमिशन के बाद से अब तक कई मर्तबा मुलाकात हुई। लेकिन, एक मर्तबा भी शक नहीं हुआ कि वह किसी बच्ची से इस हद तक हैवानियत से पेश आ सकता है। उन्होंने कहा कि वे बीते दो दिन से लगातार स्कूल तक केवल बेटे का एडमिशन निरस्त कराने और फीस वापस लेने की कार्रवाई करने आ रहे हैं। लेकिन, स्कूल के गेट पर ताला लगा हुआ है। वहीं स्कूल प्रबंधन से जुड़े लोग भी फोन नहीं उठा रहे हैं। सिंह के मुताबिक अगले एक हफ्ते में अगर स्कूल प्रबंधन ने फीस वापस नहीं की, तो वे जिला शिक्षा अधिकारी से स्कूल प्रबंधन की शिकायत करेंगे।
महिलाओं के विरुद्ध होने वाले अपराधों में सजा का प्रतिशत बढ़ रहा है। पिछले साल सजा का प्रतिशत 40 से 45 प्रतिशत के बीच रहा। बच्चियों से दुष्कर्म के मामलों में तीन आराेपियों को फांसी की सजा सुनाई गई है।\\\' अरुणा मोहन राव, एडीजी, महिला अपराध
कोर्ट ने लिखा था.. जिला अदालत ने 19 मई 2013 को फांसी सजा सुनाई। साथ ही लिखा कि पुलिस की विवेचना में कई खामियां हैं। हालांकि कोर्ट ने जघन्य अपराध के कारण आरोपी को बरी नहीं किया।
डायरी हुई क्राइम ब्रांच के हवाले
कोलार पुलिस द्वारा तैयार केस डायरी क्राइम ब्रांच के हवाले कर दी गई है। नए सिरे से मौका-नक्शा बनाने क्राइम ब्रांच की टीम बुधवार दोपहर गिरधर परिसर स्थित स्कूल पहुंची। मंगलवार को बच्ची के बयान लेने में पुलिस को करीब चार घंटे लग गए। इधर, एसपी साउथ सिद्धार्थ बहुगुणा का कहना है कि बच्ची के परिवार के आरोपों को लेकर थाना प्रभारी पर लगे आरोपों की जांच की जा रही है। यदि मामले में उनकी लापरवाही साबित होती है तो दंडात्मक कार्रवाई भी की जाएगी। उन्होंने आरोपी को वीआईपी ट्रीटमेंट देने की बात से इनकार कर दिया।
मां, मामा और नानी के बहलाने पर भी सामान्य नहीं हो रही बच्ची
घटना के पांच दिन बाद भी पीड़ित बच्ची सामान्य नहीं हो सकी है। उसकी मां, मामा और नानी उसे लगातार बहला - फुसला कर घटना से ध्यान हटाने की कोशिश कर रहे हैं। खिलौने से लेकर कई तरह से उसे बहलाया जा रहा है। लेकिन वह सामान्य नहीं हो रही है। बच्ची के परिजनों के मुताबिक घटना के बाद से वह मेंटल शॉक में है। जल्द ही वह सामान्य नहीं हुई तो काउसलर्स की मदद से उसकी काउंसलिंग कराई जाएगी।
एबीवीपी के साथ जिला महिला कांग्रेस ने किया प्रदर्शन
एबीवीपी के विरोध प्रदर्शन के बाद बुधवार दोपहर उक्त स्कूल को सील कर दिया गया है। डीईओ धर्मेंद्र शर्मा ने बताया कि स्कूल संचालक के खिलाफ प्रकरण दर्ज हो चुका है, इसलिए स्कूल को बीआरसी, जन शिक्षक सहित पांच लोगों की मौजूदगी में पंचनामा बनाकर सील करने की कार्रवाई की गई। स्कूल के खिलाफ महिला एवं बाल विकास विभाग से भी अनुशंसा की जा रही है। इससे पहले एबीवीपी के महानगर मंत्री अजय पाटीदार के नेतृत्व में डीईओ पर प्रदर्शन किया और स्कूल की मान्यता खत्म करने की मांग संबंधी ज्ञापन भी सौंपा। साथ ही जिला महिला कांग्रेस की अध्यक्षा संतोष कंसाना के नेतृत्व में सैकड़ों महिलाएं पैदल मार्च करते हुए बोर्ड ऑफिस चौराहा तक पहुंची। घटना के विरोध में उन्होंने सरकार के खिलाफ नारेबाजी करते हुए गृहमंत्री का पुतला भी जलाया किया।
hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva